ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ОЦЕНА РЕЗУЛТАТА НАУЧНОГ И ИСТРАЖИВАЧКОГ РАДА КАНДИДАТА**

У периоду након последњег избора доц. др Јелена Божиловић објавила је 15 радова. Неки од ових радова објављени су у највишој категорији М20 (један у категорији М21а).

Поред текстова објавила је и монографију у претходном изборном периоду. Исто тако колегиница Божиловић је учествовала у спровођењу пројеката и презентовању резултата на научним конференцијама.

На основу радова објављених у претходном изборном периоду можемо закључити да се кандидаткиња Јелена Божиловић доследно и сиситематски бави социолошком анализом важних друштвених феномена којима приступа кроз комбинацију домена социологије простора односно града, социологије политике и социологије културе, уз изразито ослањање на историју социолошких идеја, с једне стране, и наглашени сензибилитет за актуелне друштвене процесе, с друге стране.

Објављени радови су ваљано утемењени, како концептуално и контекстално, тако и методолошки, било да је реч о коришћењу примарних или секундарних извора података. Поред научних, приметан је и кандидаткин рецензентски рад, као и други облици стручне активности (прикази књига, уређење прилога са научне конференције и сл.). Својим радовима Божиловић даје недвосмислени допринос ужој научној области Социологије,

На основу наведеног, Веће Департмана за социологију предлаже Изборном већу Филозофског факултета да усвоји **позитивну оцену** резултата научног и истраживачког рада доц. др Јоване Божиловић, кандидаткиње за избор у звање *ванредни професор* за ужу научну област Социологија (*Социологија града* и *Историја социјалних теорија II*).

Ниш, 25. 1. 2024.

Управница Департмана за социологију

Проф. др Данијела Гавриловић

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ОЦЕНА АНГАЖОВАЊА КАНДИДАТА У РАЗВОЈУ НАСТАВЕ**

**И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Доц. др Јелена Божиловић је након претходног избора у звање учествовала у унапређивању и развоју наставе на Филозофском факултету у Нишу у следећим активностима:

* Организација Програма стручног усавршавања наставника средњих школа из социологије „Како предавати социологију на занимљив и савремен начин 2“ (2022-2024). Програм је акредитован од стране Завода за унапређивање образовања и васпитања
* Чланица редакције часописа Годишњак за социологију, који издаје Филозофски факултет Универзитета у Нишу.
* Рецензирање радова за угледне домаће часописе.
* Доц. др Јелена Божиловић учествује у комисији за спровођење пријемног испита студената на ОАС, била је у претходном периоду председник комисије за спровођење пријемног испита 2022/2023.
* Учествовала је у реакредитацији студија социологије на свим нивоима, координисала (са проф. др Браниславом Стевановићем) реакредитацију МАС Социологије 2021.
* Руковођење Мрежом наставника социологије на нивоу Србије (2020-)
* Партнерство са организацијом Међународна фондација за изборне системе (IFES) и реализација курса Грађанско друштво, у склопу чега су вођене бројне наставне и ваннаставне активности уз сарадњу са Амбасадом САД у Србији
* Укључивање студената ОАС социологије у обуку организације ИФЕС за курс из предмета Грађанско друштво
* Као исход наведене сарадње, писање уџбеника: Burroughs, G., Krstić I, Jerinić, J., Božilović, J., Stevanović, B., Vranić, B. (2022). *Demokratija: od teorije do prakse.* Beograd: Međunarodna fondacija za izborne sisteme (IFES).
* Комуницирање са јавношћу кроз гостовање у телевизијским емисијама и тв прилозима о релевантним друштвеним темама

Имајући у виду наведене активности, Веће Департмана за социологију предлаже Изборном већу Филозофског факултета да усвоји **позитивну оцену** ангажовања у развоју наставе и других делатности високошколске установе доц. др Јелене Божиловић, кандидаткиње за избор у звање *ванредни професор* за ужу научну област Социологија (*Социологија града* и *Историја социјалних теорија II).*

Ниш, 25. 1. 2024.

Управница Департмана за социологију

Проф. др Данијела Гавриловић



ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ОЦЕНА РЕЗУЛТАТА ПЕДАГОШКОГ РАДА КАНДИДАТА**

Током своје професионалне каријере доц. др Јелена Божиловић остварила је запажене резултате у педагошком раду и испољила смисао за наставну делатност. У периоду од 2011. до 2019. радила је као асистент на Департману за социологију. Од 2019. у звању доцента држи наставу и вежбе на следећим предметима на Основним академским студијама социологије, као и на МАС и ДАС Социологије:

Настава: Социологија града (ОАС), Историја социјалних теорија 1 (ОАС), Историја социјалних теорија 2 (ОАС), Грађанско друштво (ОАС), Право на град (ОАС), Идеологија и простор (МАС), Историја социјалних теорија (ДАС), Друштво, простор и одрживост (ДАС);

Вежбе: Социологија политике (ОАС), Политичка култура и културне претпоставке савремене политике (ОАС), Грађанско друштво и политика (МАС).

Кандидаткиња је учествовала у акредитацији ОАС, МАС и ДАС социологије, како у осмишљавању курикулума, тако и у писању одређених стандарда и силабуса.

Доц. др Јелена Божиловић успешно сарађује са студентима и студенткињама и одговорно реализује наставу из наведених предмета. У настави користи савремену литературу и уноси методичко-дидактичке иновације у наставни процес. У анкетама студентске евалуације континуирано добија позитивне оцене, а изборни предмети које држи бира велики број студената и студенткиња.

Имајући у виду наведена постигнућа, Веће Департмана за социологију предлаже Изборном већу Филозофског факултета да усвоји **позитивну оцену** резултата педагошког рада доц. др Јелене Божиловић, кандидаткиње за избор у звање *ванредни професор* за ужу научну област Социологија (*Социологија града* и *Историја социјалних теорија II*).

Ниш, 25. 1. 2024.

Управница Департмана за социологију

Проф. др Данијела Гавриловић



ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ОЦЕНА РЕЗУЛТАТА У ОБЕЗБЕЂИВАЊУ НАУЧНО-НАСТАВНОГ ПОДМЛАТКА**

**НА ФАКУЛТЕТУ**

Доц. др Јелена Божиловић је остварила следеће резултате у обезбеђивању научно-наставног подмлатка на факултету:

**Комисије за оцену и одбрану докторских дисертација:**

Ана Андрејић „Емпатија и савремена морална субјективност: Социолошки приступ интерпретацијама неуронаучних истраживања“, Одбрана претпријаве теме докторске дисертације, 7.6.2019.

**Ментор у изради завршних и мастер радова** (у периоду од претходног избора):

1. Жарко Крстев „Социјална мисао Светозара Марковића“, Завршни рад, 1. септембар 2020.
2. Вук Динић „Зачеци либералне мисли у Србији XIX века“, Завршни рад, 10. септембар 2020.
3. Јелена Рељић „Идеолошке тензије у феминизму“, Завршни рад, 27.12. 2021.
4. Вук Динић „Политичка култура у Србији: карактеристике и противречности“, Мастер рад, 15.10.2021.

**Члан комисије за оцену и одбрану мастер радова** (у периоду од претходног избора):

1. Матија Брзаковић „Политички дискурс повећања безбедности у контексту мигрантске кризе“, Мастер рад, 7. јул 2021. (Председница комисије)
2. Јован Видојевић „Теоријско-вредносни извори, основне карактеристике и практична искушења процедуралне демократије“, Мастер рад, 22.09.2021. (Чланица комисије)
3. Стефан Мутавџић „Политичка и економска инструментализација културног наслеђа у Републици Србији“, Мастер рад, 3.12.2021. (Чланица комисије)
4. Марио Цекић „Преглед и анализа културне политике Града Ниша након 20000. године“, Мастер рад, 29.11.2022. (Чланица комисије)
5. Марија Поповић „Филм и политичко-идеолошки контекст на примеру црног таласа југословенске кинематографије“, Завршни рад, 20. октобар 2022. (Председница комисије)

**Учешће у комисијама за избор наставника и сарадника:**

1. Реизбор Анђелке Мирков, доктора наука – социолошке науке, у научно звање научни сарадник на Институту за социолошка истраживања ФФ у Београду

Датум: 3. децембар 2021. године

Универзитет у Београду, Филозофски факултет, Институт за социолошка истраживања у Београду.

Комисија:

др Вера Бацковић, ванредни професор, Универзитет у Београду – Филозофски факултет

др Мина Петровић, редовни професор, Универзитет у Београду – Филозофски факултет

др Јелена Божиловић, доцент, Универзитет у Нишу – Филозофски факултет;

1. Избор Љиљане Вујадиновић у звање Доцент на Филозофском факултету у Никшићу, Универзитет Црне Горе.

Датум: март, 2022. године

Комисија:

др Лидија Вујачић, ванредни професор Филозофског факултета, Универзитета Црне Горе,

др Владимир Бакрач, ванредни професор Филозофског факултета, Универзитета Црне Горе,

др Јелена Божиловић, доцент Филозофског факултета, Универзитета у Нишу.

Имајући у виду наведене активности, Веће Департмана за социологију предлаже Изборном већу Филозофског факултета да усвоји **позитивну оцену** резултата у обезбеђивању научно-наставног подмлатка које је постигла доц. др Јелена Божиловић, кандидаткиња за избор у звање *ванредни професр* за ужу научну област Социологија (*Социологија града* и *Историја социјалних теорија II*).

Ниш, 25. 1. 2024.

Управница Департмана за социологију

Проф. др Данијела Гавриловић

